b'\n_START_ARTICLE_\nKaposin sarkooma\n_START_PARAGRAPH_\nKaposin sarkooman leesiot ovat iholla olevia verisuonikasvaimia. Yleens\xc3\xa4 potilaat kuvaavat niit\xc3\xa4 selitt\xc3\xa4m\xc3\xa4tt\xc3\xb6m\xc3\xa4sti tulleiksi sitkeiksi mustelmiksi. Kaposin sarkoomat aiheuttaa herpesviruksiin kuuluva sy\xc3\xb6p\xc3\xa4virus HHV-8, joka ei kuitenkaan aiheuta tautia immuunipuolustukseltaan normaalille ihmiselle. Sairautta tavataankin erityisesti AIDSia sairastavilla._NEWLINE_Kaposin sarkooman kuvasi vuonna 1872 Moritz Kaposi, jolta sairaus my\xc3\xb6s sai nimens\xc3\xa4.'